Eesti omapära on suhteliselt suur kodumaise kütuse osatähtsus- 2008. aastal andis see ligi kolmveerandi tarbitud primaarenergiast. Põhilise osa, 62 protsenti kodumaisest kütusest moodustab põlevkivi, kuid märgatav osatähtsus varustatuses, 12 protsenti, on ka puidul ja turbal. Eesti elektritootmine tugineb peamiselt põlevkivile. 2009. aastal saadi põlevkivist 7671 gigavatt-tundi elektrit, seega ligi 87,4 protsenti kogu meie elektrienergiast.